ઑર્ગેનિક દેખાવમાં જેટલો સાદો કૉન્સેપ્ટ છે એટલો જ મોંઘો પણ છે. ઑર્ગેનિકના નામે આજે આમ પણ ધમધોકાર બિઝનેસ ચાલે છે. ઑર્ગેનિકનું નામ પડતાં જ એ ચીજોના ભાવ ડબલથી પણ વધુ થઈ જાય છે અને એ જ વાત વેડિંગ કાર્ડ્સમાં પણ લાગુ પડે છે. આપણે ત્યાં ઑર્ગેનિક કાર્ડ્સ બનાવવા માટે ઇમ્પોર્ટ કરવામાં આવેલો યુરોપિયન મિલ પેપર વાપરવામાં આવે છે, પણ એક્સપટોર્ના મતે જો રીસાઇકલ કરેલો કાગળ વાપરવામાં આવે તો કૉસ્ટ ઘટી શકે છે. કાર્ડ્સમાં જેટલું ડેકોરેશન વધુ એટલી જ એની કૉસ્ટ પણ વધે છે.